
Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12. – pročišćeni tekst, 94/13, 152/14, 7/17, 68/18. i 98/19) i članka 29. Statuta Općine Novo Virje („Službeni glasnik Koprivničko-križevačke županije“ broj 6/13. i 3/18), Općinsko vijeće Općine Novo Virje na 23. sjednici održanoj 20. prosinca 2019. donijelo je
 P R O G R A M

javnih potreba u osnovnom školstvu
na području Općine Novo Virje u 2020. godini

I.


Programom javnih potreba u osnovnom školstvu na području Općine Novo Virje u 2020. godini (u daljnjem tekstu: Program) utvrđuju se javne potrebe u osnovnom školstvu na području Općine Novo Virje u 2020. godini koje će se financirati iz Proračuna Općine Novo Virje za 2020. godinu (u daljnjem tekstu: Proračun).
II.

Sredstva za javne potrebe iz ovog Programa u ukupnoj svoti od 46.000,00  kuna raspoređuju se za namjene kako slijedi:

- sufinanciranje nabave radnih bilježnica i 

              ostalog školskog pribora  – 27.000,00 kuna,


- sufinanciranje prehrane učenicima 

              Osnovne škole Ferdinandovac i Molve – 10.000,00 kuna,

- provođenje programa izvannastavnih aktivnosti – 9.000,00 kuna.
III.


Javne potrebe iz točke II. ovoga Programa ostvarivat će se pri Osnovnoj školi Ferdinandovac i Osnovnoj školi Molve.
IV.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2020. godine.

Novo Virje, 20. prosinca 2019.

